|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Ieslodzījuma vietu pārvalde** | | | | | | | | | | | | |
| (pasūtītāja nosaukums) | | | | | | | | | | | | |
| Reģ. Nr.: | 9 | 0 | 0 | 0 | 0 | 0 | 2 | 7 | 1 | 6 | 5 |
| Ieslodzījuma vietu pārvaldes (turpmāk – Pārvalde) Eiropas Sociālā fonda projekta Nr.9.1.3.0/16/I/001 "Resocializācijas sistēmas efektivitātes paaugstināšana" (turpmāk – Projekts Nr.9.1.3.0/16/I/001) atklāts konkurss "Pētījuma "Par Ieslodzījuma vietu pārvaldes un Valsts probācijas dienesta nodarbināto kompetencēm un Ieslodzījuma vietu pārvaldes nodarbināto mācību vajadzībām" | | | | | | | | | | | | | |
| (iepirkuma procedūras veids un nosaukums) | | | | | | | | | | | | | |

**Atbildes uz pretendentu uzdotajiem jautājumiem**

1. **jautājums:** tehniskās specifikācijas 2. daļas apraksta 9. nodaļā "Prasības pētījuma gala ziņojumam" 9.2. punktā ir minēts, ka pētījuma gala ziņojumam ir jāpievieno veikto interviju transkripti/protokoli un/vai digitālais formāts. Vai digitālais formāts ietver arī diktafonā ierakstītu interviju digitalizētus failus?

**Atbilde:** saskaņā ar nolikuma Tehniskās specifikācijas 2. daļas 9. punkta "Prasības pētījuma gala ziņojumam" 9.2. apakšpunktu pasūtītājs līdzās pārējām punktā noteiktajām prasībām ir noteicis prasību pētījuma gala ziņojumam pievienot pielikumus: veikto interviju transkriptus/protokolus un/vai digitālo formātu. Tā kā pasūtītājs nav noteicis, ka pretendentam ir jāiesniedz tikai papīra formātā interviju transkripti/protokoli, pretendents drīkst iesniegt interviju transkriptus/protokolus arī digitālā formātā, t.sk., diktofonā ierakstītu interviju digitalizētus failus.

1. **jautājums:** pretendentu kvalifikācijas prasībās 4.1.5.2.2. punktā norādīts, ka vadošajam pētniekam ir jābūt pieredzei ne mazāk kā 1 (viena) pētījuma personāla kompetenču izpētē un noteikšanā ne mazāk kā 5 amatiem un vismaz 1 (vienam) pētījumam darbinieku mācību programmu vajadzībām iepriekšējo 3 (trīs) gadu (2014., 2015., 2016. un 2017. gadā līdz piedāvājuma iesniegšanai) laikā. Savukārt 7. nodaļā "Piedāvājuma izvēles kritēriji" 7.2. punktā B2.sadaļā "Vadošā pētnieka pētījumi kompetenču izpētē un noteikšanā" ir runa par 2 un vairāk pētījumiem kompetenču izpētē un noteikšanā ne mazāk kā 5 (pieciem) amatiem. Vai varam uzskatīt, ka vērtējot iesniegto piedāvājumu un vadošā pētnieka pieredzi atbilstoši 7.2. punktā norādītai tabulai tiks ņemta vērā arī viņa pieredze pētījumos kompetenču izpētē un noteikšanā, kas ir iegūta un CV apliecināta arī darba periodā pirms 2014. gada?

**Atbilde:** saskaņā ar nolikuma 7.2. apakšpunktu B2 kritērijā "Vadošā pētnieka pētījumi kompetenču izpētē un noteikšanā" noteikto – vadošie pētnieki, izpildot obligātās kvalifikācijas prasības, nav ierobežoti tiesībās pierādīt savu kvalifikāciju kompetenču izpētē un noteikšanā arī pirms 2014. gada, ievērojot iepriekš minētā apakšpunkta kritērija nosacījumus.

1. **jautājums:** mums radās vēl viens precizējošs jautājums par Iepirkuma 2. Daļas 5. 3 uzdevumu “izpētīt Pārvaldes Mācību centra profesionālās pilnveides un citus mācību (izglītības) piedāvājumus Nodarbināto amatu grupām, atbilstoši to specializācijām”. Vai ar formulējumu “citi mācību (izglītības) piedāvājumi Nodarbināto amatu grupām” ir domāti citi Pārvaldes mācību centra piedāvājumi vai citu izglītības iestāžu piedāvājumi tirgū?

**Atbilde:** 2.daļas 5.3.uzdevumā jāsaprot, ka: tiek pētīti **Pārvaldes Mācību centra** profesionālās pilnveides un citi mācību (izglītības) piedāvājumi Nodarbināto amatu grupām. Netiek izvirzīta prasība pētīt citu izglītības iestāžu piedāvājumus.